|  |
| --- |
| PATVIRTINTA  Vilniaus r. Mickūnų vaikų lopšelio-darželio  2025-01-21 direktoriaus įsakymu Nr. V-3 |

**VILNIAUS RAJONO ŠVIETIMO ĮSTAIGŲ IKIMOKYKLINIO AMŽIAUS VAIKŲ PROJEKTO**

**„MAŽŲJŲ KALBŲ PASAULIS“**

**NUOSTATAI**

**I SKYRIUS**

**BENDROSIOS NUOSTATOS**

1. Vilniaus rajono švietimo įstaigų ikimokyklinio amžiaus vaikų projekto „Mažųjų kalbų pasaulis“ (toliau – projektas) nuostatai reglamentuoja projekto tikslą, uždavinius, dalyvius, organizavimą, vykdymo tvarką bei baigiamąsias nuostatas.
2. Projekto organizatorius – Vilniaus r. Mickūnų vaikų lopšelis-darželis.
3. Projekto koordinatorės: Vilniaus r. Mickūnų vaikų lopšelio-darželio mokytojos, dirbančios pagal ikimokyklinio ugdymo programą - Edita Kondratovič ir Viktorija Arciševska.
4. Projekto nuostatai Vilniaus rajono ikimokyklinį ugdymą teikiančioms švietimo įstaigoms bus išsiųsti el. paštu bei skelbiami Vilniaus r. Mickūnų vaikų lopšelio-darželio interneto svetainėje – <https://www.lopselis.darzelis.mickunai.vilniausr.lm.lt/>.

**II SKYRIUS**

**PROJEKTO TIKSLAS IR UŽDAVINIAI**

1. Tikslas – skatinti kalbų mokymąsi ir daugiakultūrinę integraciją tarp ikimokyklinio amžiaus vaikų.
2. Uždaviniai:
   1. plėtoti vaikų kalbinę įvairovę, skatinti domėtis kitų Europos šalių kalbomis bei kultūra;
   2. sudaryti sąlygas vaikams pasirinkti įvairias vaizdines, žodines bei menines priemones pristatyti tautą ir jos kalbą;
   3. sudaryti vaikams sąlygas pajusti pažinimo džiaugsmą;
   4. skatinti ikimokyklinį ugdymą teikiančių švietimo įstaigų bendradarbiavimą.

**III SKYRIUS**

**PROJEKTO DALYVIAI**

1. Kalbiniame projekte kviečiami dalyvauti Vilniaus rajono švietimo įstaigų, teikiančių ikimokyklinį ugdymą, ugdytiniai ir jų mokytojai.

**IV SKYRIUS**

**PROJKETO ORGANIZAVIMO TVARKA**

1. Projektas vyks nuo 2025 m. vasario 3 d. iki 2025 m. kovo 19 d.
2. Baigiamasis projekto renginys vyks 2025 m. kovo 19 d. 10 val. TEAMS platformoje (prisijungimo nuoroda bus išsiųsta visiems projekto dalyviams 2025 m. kovo 18 d.).
3. Norėdami dalyvauti projekte pedagogai užpildo dalyvių anketą (Priedas Nr. 1) ir iki 2025 m. vasario 7 d. nusiunčia ją projekto koordinatoriams adresu: [wiktorija.stecka@gmail.com](mailto:wiktorija.stecka@gmail.com).
4. Po registracijos, projekto dalyviai iš projekto koordinatorių gauna pagrindinę informaciją apie jiems paskirtą Europos tautą.
5. Pedagogai kartu su vaikais išanalizuoja pateiktą informaciją, susipažįsta su priskirtos tautos kalba, virtuve, kultūra, tradicijomis, bei paruošia 5 min. gyvą pristatymą. Jį gali sudaryti šokis, daina ar žaidimas, be to vaikai išmoksta pasisveikinti šios tautos kalba.
6. Baigiamojo renginio metu dalyviai pristato savo paruoštus pristatymus (pasisveikinimą išmokta kalba, šokį, dainą ar žaidimą), po visų pasirodymų įvyks bendras projekto rezultatų aptarimas. Aptarime dalyvauja tik mokytojai.

**V SKYRIUS**

**BAIGIAMOSIOS NUOSTATOS**

1. Projekto dalyviai gaus Vilniaus r. Mickūnų vaikų lopšelio-darželio direktoriaus padėkos raštus. Padėkos bus išsiųstos dalyvių anketose nurodytais el. pašto adresais.
2. Mokytojas, dalyvaudamas projekto baigiamajame renginyje, patvirtina, kad yra gavęs dalyvaujančių vaikų tėvų sutikimą atvaizdo viešinimui.
3. Projekto organizatoriai pasilieka teisę viešai publikuoti, skelbti, platinti projekto apibendrinimą ir nuotraukas Vilniaus r. Mickūnų vaikų lopšelio-darželio tinklapyje bei Vilniaus rajono savivaldybės administracijos www.vrsa.lt tinklapyje.
4. Kilus klausimams kreiptis el. paštu: [wiktorija.stecka@gmail.com](mailto:wiktorija.stecka@gmail.com).

SUDERINTA

Ikimokyklinio ugdymo mokytojų metodinis būrelis

2025-01-15

Vilniaus rajono švietimo įstaigų ikimokyklinio amžiaus vaikų projekto „Mažųjų kalbų pasaulis“

priedas Nr. 1

**VILNIAUS RAJONO ŠVIETIMO UGDYMO ĮSTAIGŲ IKIMOKYKLINIO AMŽIAUS VAIKŲ PROJEKTO**

**„MAŽŲJŲ KALBŲ PASAULIS“**

**DALYVIO ANKETA**

|  |  |
| --- | --- |
| Švietimo įstaigos pavadinimas |  |
| Grupės (-ių) pavadinimas (-ai), ugdytinių amžius |  |
| Mokytojo (-jų) vardas (-ai), pavardė (-ės) |  |
| Švietimo įstaigos arba mokytojo el. pašto adresas |  |